|  |
| --- |
| III.6. részKiegészítő adatlap az éghajlatvédelmi, a környezetvédelmi és energetikai állami támogatásokról szóló 2022. évi iránymutatás alapján nyújtott állami támogatáshoz – Frissített változat\*[[1]](#footnote-2) 4.9. szakasz – Energetikai infrastruktúrára irányuló támogatás  \* hivatalosan még nem fogadták el |

*Ezt a kiegészítő adatlapot kell használni az éghajlatvédelmi, a környezetvédelmi és energetikai állami támogatásokról szóló 2022. évi iránymutatás (a továbbiakban: az iránymutatás) hatálya alá tartozó valamennyi támogatás bejelentéséhez.*

*Ez a kiegészítő adatlap az iránymutatás 4.9. szakaszának hatálya alá tartozó intézkedésekre vonatkozik. Ha a bejelentésben olyan intézkedések szerepelnek, amelyekre az iránymutatás több szakasza is vonatkozik, kérjük, töltse ki az iránymutatás megfelelő szakaszához kapcsolódó kiegészítő adatlapot, amint rendelkezésre áll.*

*Az e kiegészítő adatlap mellékleteként a tagállamok által benyújtott valamennyi dokumentumot meg kell számozni, és a dokumentumok számát fel kell tüntetni e kiegészítő adatlap vonatkozó szakaszában.*

|  |
| --- |
| **A. szakasz: A bejelentett intézkedés(ek) fő jellemzőinek összefoglalása** |

1. **A bejelentett intézkedés(ek) háttere és célkitűzése(i)**
2. Amennyiben az általános adatlap (I. rész) 5.2. szakaszában még nem ismertette, kérjük, ismertesse a hátteret és a fő célkitűzést, kitérve azokra az üvegházhatásúgáz-kibocsátás csökkentésére és elnyeletésére vonatkozó esetleges uniós célokra, amelyek támogatására az intézkedés irányul.

1. Kérjük, tüntesse fel az intézkedés bármilyen egyéb célkitűzését. A nem kizárólag környezetvédelmi jellegű célkitűzések esetében, kérjük, fejtse ki, hogy torzulást eredményezhetnek-e a belső piacon.

1. **Hatálybalépés és időtartam:**
2. Amennyiben az általános adatlap (I. rész) 5.5. szakaszában még nem tüntette fel, kérjük, tüntesse fel az intézkedés tervezett hatálybalépésének időpontját.

1. Amennyiben az intézkedés támogatási programot érint, kérjük, tüntesse fel annak időtartamát[[2]](#footnote-3).

1. **Kedvezményezett(ek)**
2. Amennyiben az általános adatlap (I. rész) 3. szakaszában még nem ismertette, kérjük, ismertesse az intézkedés(ek) (potenciális) kedvezményezettjét/kedvezményezettjeit.

1. Kérjük, tüntesse fel a (potenciális) kedvezményezett(ek) elhelyezkedését (vagyis csak az adott tagállamokban található vagy másik tagállambeli gazdálkodó szervezetek is jogosultak-e részt venni az intézkedésben).

1. Az iránymutatás 15. pontjának való megfelelés értékelése céljából kérjük, adja meg, hogy az intézkedés(ek) keretében részesül-e (program részét képező vagy program részét nem képező) egyedi támogatásban olyan vállalkozás, amellyel szemben valamely még nem teljesített, támogatást jogellenesnek és a belső piaccal összeegyeztethetetlennek nyilvánító korábbi bizottsági határozaton alapuló visszafizetési felszólítás van érvényben.

Ha igen, kérjük, adjon tájékoztatást a még visszafizetendő támogatási összegről, hogy a Bizottság figyelembe vehesse a támogatási intézkedés(ek) értékelésében.

1. Kérjük, erősítse meg, hogy az intézkedés(ek) nem tartalmaz(nak) az iránymutatás hatályán kívüli tevékenységekhez nyújtott támogatást (lásd az iránymutatás 13. pontját). Ellenkező esetben adjon részletes magyarázatot.

1. Az iránymutatás 373. és 374. pontja értelmében „*az energetikai infrastruktúra jogi monopólium keretében nyújtott támogatására nem vonatkoznak az állami támogatási szabályok.*”Ez lehet a helyzet akkor, ha bizonyos infrastruktúrák építését és üzemeltetését jogilag kizárólag az átvitelirendszer-üzemeltetők vagy az elosztórendszer-üzemeltetők számára tartják fenn. Az iránymutatás 375. pontja kimondja, hogy „*a Bizottság hasonlóképpen úgy véli, nincs állami támogatás a beruházásban, ha az energiainfrastruktúrát „természetes monopólium” alatt működtetik*”.

A bejelentett projekt jogi monopólium vagy „természetes monopólium” keretében valósul meg?

1. Ha az előző kérdésre igennel válaszolt, kérjük, fejtse ki, hogy a bejelentett projekt miért tartozik jogi monopólium és/vagy természetes monopólium keretébe tartozik, hivatkozással az iránymutatás 374. pontjában a jogi monopóliumokra vonatkozóan, és a 375. pontjában a természetes monopóliumokra vonatkozóan meghatározott minden egyes kumulatív feltételre.

1. **Költségvetés és az intézkedés(ek) finanszírozása.**
2. Amennyiben az általános adatlap (I. rész) 7.1. szakaszában még nem szerepel, kérjük, adja meg az intézkedés(ek) teljes időtartamára vonatkozó éves és/vagy teljes költségvetést. Ha a teljes költségvetés nem ismert (például azért, mert pályázatok eredményétől függ), kérjük, becsült költségvetést tüntessen fel, megjelölve a kiszámításához felhasznált feltételezéseket[[3]](#footnote-4).

1. Az intézkedés adójellegű díjból történő finanszírozása esetén kérjük, tisztázza az alábbiakat:
   1. Az adójellegű díjat jogszabály vagy egyéb jogalkotási aktus állapítja-e meg; ha igen, kérjük, adja meg a jogi aktust, annak számát, elfogadásának és hatálybalépésének időpontját, valamint a jogi aktusra mutató internetes hivatkozást:

* 1. Az adójellegű díjat egyformán szabják-e ki hazai és importált termékekre:

* 1. A bejelentett intézkedés hazai és importált termékek számára egyformán előnyös-e:

* 1. Az adójellegű díj teljes egészében vagy csak részben finanszírozza-e az intézkedést. Ha az adójellegű díj csak részben finanszírozza az intézkedést, tüntesse fel az intézkedés finanszírozásához igénybe vett egyéb forrásokat és azok arányát:

* 1. A bejelentett intézkedést finanszírozó adójellegű díj egyúttal más támogatási intézkedéseket is finanszíroz-e. Ha igen, adja meg az adott adójellegű díjjal finanszírozott többi támogatási intézkedést is:

|  |
| --- |
| **B. szakasz: A támogatás összeegyeztethetőségének értékelése** |

|  |
| --- |
| *Pozitív feltétel: a támogatásnak elő kell segítenie egy gazdasági tevékenység fejlődését* |

|  |
| --- |
| Valamely gazdasági tevékenység fejlődésének előmozdítása |

*Az e szakaszban kért információk közlésével kapcsolatban lásd az iránymutatás 3.1.1. szakaszát (23–25. pontját), valamint a 4.9.1. és 4.9.2. szakaszát.*

1. Az Európai Unió működéséről szóló szerződés (EUMSZ) 107. cikke (3) bekezdésének c) pontja kimondja, hogy a Bizottság a belső piaccal összeegyeztethetőnek tekintheti azt a támogatást, amely „egyes gazdasági tevékenységek vagy gazdasági területek fejlődését előmozdító támogatás, amennyiben az ilyen támogatás nem befolyásolja hátrányosan a kereskedelmi feltételeket a közös érdekkel ellentétes mértékben”. Ezért azoknak a támogatásoknak, amelyek az EUMSZ e rendelkezése szerint összeegyeztethetőnek minősülnek, hozzá kell járulniuk egyes gazdasági tevékenységek fejlődéséhez.

Az iránymutatás 23. pontjának való megfelelés értékelése céljából kérjük, jelölje meg azokat a gazdasági tevékenységeket, amelyeket a támogatás eredményeként előmozdítanak, és azt, hogy ezzel miként támogatják e tevékenységek fejlődését.

1. Az iránymutatás 25. pontjának való megfelelés értékelése céljából kérjük, írja le, „*hogy a támogatás az uniós éghajlat-politika, a környezetvédelmi politika és az energiapolitika célkitűzéseinek eléréséhez hozzájárul-e és miként, és konkrétabban a támogatás környezetvédelemhez – ideértve az éghajlatváltozás mérséklését, vagy a belső energiapiac hatékony működését – való érdemi hozzájárulás szempontjából várható előnyeit”*.

1. Ezenkívül kérjük, emelje ki, milyen mértékben kapcsolódik a támogatás az iránymutatás 371. és 372. pontjában ismertetett szakpolitikákhoz.

1. Kérjük, hogy az iránymutatás 376. pontja szerint adjon tájékoztatást a támogatási intézkedés(ek) hatályáról és az általa/általuk támogatott tevékenységekről. Ennek során kérjük továbbá, hogy:
2. Igazolja, hogy a projekt az iránymutatás 19. pontjának 36. alpontjában meghatározott energetikai infrastruktúrára vonatkozik.
3. Igazolja, hogy a projekt nem vonatkozik termelési és/vagy fogyasztási tevékenységekkel kombinált célzott infrastruktúrára és/vagy egyéb energetikai infrastruktúrára.
4. Határozza meg, hogy az intézkedés milyen típusú költségeket fog támogatni: beruházási vagy működési költségeket.
5. Amennyiben az intézkedés működési költségeket fog fedezni, kérjük, igazolja, hogy ezek a költségek nem téríttethetők meg a rendszerhasználókkal, és nem kapcsolódnak meg nem térülő költségekhez, és a működési támogatás olyan magatartásbeli változáshoz vezet, amely lehetővé teszi az ellátásbiztonsági vagy környezetvédelmi célok elérését.

|  |
| --- |
| Ösztönző hatás |

*Az e szakaszban kért információk közlésével kapcsolatban lásd az iránymutatás 3.1.2. szakaszát (26–32. pontját).*

1. A támogatás csak akkor minősül gazdasági tevékenységet elősegítőnek, ha ösztönző hatása van. Az iránymutatás 26. pontjának való megfelelés értékelése céljából kérjük, ismertesse, hogy az intézkedés(ek) hogyan sarkallja/sarkallják arra *„a kedvezményezettet, hogy változtassa meg magatartását, folytasson olyan további vagy környezetbarátabb gazdasági tevékenységet, amelyet támogatás nélkül nem vagy korlátozottan vagy más módon végezne”*.

1. Az iránymutatás 27. pontjának való megfelelés értékelése céljából kérjük, adjon tájékoztatást annak megerősítéséhez, hogy a támogatás nem olyan tevékenység költségeit fedezi, amelyet a vállalkozás amúgy is végrehajtott volna, és nem valamely gazdasági tevékenység szokásos üzleti kockázatát kompenzálja[[4]](#footnote-5).

1. Az ösztönző hatás fennállásának bizonyítása érdekében az iránymutatás 28. pontja előírja a tényleges forgatókönyv és a támogatás nélküli esetleges kontrafaktuális forgatókönyv azonosítását. Az energetikai infrastruktúrához nyújtott támogatás esetében az 52. pontban kifejtettek szerint a kontrafaktuális forgatókönyv az a helyzet, amelyben a projektre nem kerülne sor.
2. Kérjük, adjon átfogó leírást a tényleges forgatókönyvről. Különböző referenciaprojektekre[[5]](#footnote-6) kiterjedő programok esetében kérjük, hogy minden egyes referenciaprojekt esetében adja meg a tényleges forgatókönyv leírását.

1. Amennyiben az intézkedés nem támogatási program, kérjük, hogy e bejelentési formanyomtatványhoz csatolja a vizsgált projekthez kapcsolódó hivatalos igazgatósági dokumentumokat, kockázatértékeléseket, pénzügyi jelentést, belső üzleti terveket, szakértői véleményeket és egyéb tanulmányokat, valamint a keresleti, költség- és pénzügyi előrejelzéseket tartalmazó dokumentumokat, a beruházási bizottsághoz benyújtott dokumentumokat, a különböző beruházási/üzemeltetési forgatókönyveket ismertető dokumentumokat, valamint a pénzügyi intézmények számára készült dokumentumokat az iránymutatás 28. pontja (39) lábjegyzetének megfelelően.

Kérjük, vegye figyelembe, hogy ezeknek a dokumentumoknak a beruházási/üzemeltetési döntéssel kapcsolatos döntéshozatali folyamattal egyidejűleg kell készülniük.

Ha ilyen dokumentumokat csatol a bejelentési formanyomtatványhoz, kérjük, alább sorolja fel e dokumentumokat, feltüntetve a szerzőjüket, a készítésük időpontját és a felhasználásuk kontextusát.

1. Az iránymutatás 29. és 31. pontjának való megfelelés igazolása céljából:
2. Kérjük, erősítse meg, hogy a projekttel vagy a tevékenységgel kapcsolatos munkálatok nem kezdődtek meg már azt megelőzően, hogy a kedvezményezett a nemzeti hatóságokhoz támogatás iránti írásbeli kérelmet nyújtott be:

VAGY

1. A támogatás iránti kérelem benyújtása előtt elindult projektek esetében kérjük, bizonyítsa, hogy a projektre az iránymutatás 31. pontjában meghatározott kivételes esetek egyike ((a), b) vagy c) alpont) vonatkozik:

1. Az iránymutatás 30. pontjának való megfelelés igazolása érdekében kérjük, erősítse meg, hogy a támogatási kérelem tartalmazza legalább a pályázó nevét, a projekt vagy a tevékenység leírását, beleértve annak helyét és a megvalósításához szükséges támogatás összegét.

1. Az iránymutatás 32. pontjának való megfelelés igazolása céljából kérjük, tüntesse fel, hogy vannak-e a bejelentett intézkedés(ek)re vonatkozó uniós szabványok[[6]](#footnote-7), a megfelelő uniós szabványoknál szigorúbb vagy ambiciózusabb, kötelező nemzeti szabványok, illetve uniós szabványok hiányában elfogadott kötelező nemzeti szabványok. Ezzel összefüggésben kérjük, adjon információt az ösztönző hatás fennállásának bizonyításához.

1. Azokban az esetekben, amikor a vonatkozó uniós szabványt már elfogadták, de még nem lépett hatályba, kérjük, bizonyítsa, hogy a támogatásnak ösztönző hatása van, mert ösztönzi a beruházásnak a szabvány hatálybalépése előtt legalább 18 hónappal történő megvalósítását és befejezését.

|  |
| --- |
| Nem sértheti az uniós jog vonatkozó rendelkezéseit |

*Az e szakaszban kért információk közlésével kapcsolatban lásd az iránymutatás 3.1.3. szakaszát (33. pontját).*

1. Kérjük, hogy az iránymutatás 33. pontjával összhangban adjon tájékoztatást annak megerősítéséhez, hogy az uniós jog vonatkozó rendelkezései teljesülnek.

1. Az intézkedés(ek) adójellegű díjból történő finanszírozása esetén kérjük, tisztázza, hogy el kell-e végezni az EUMSZ 30. és 110. cikkének való megfelelés értékelését. Ha igen, kérjük, bizonyítsa, miért felel meg az intézkedés az EUMSZ 30. és 110. cikke rendelkezéseinek.Ezzel összefüggésben hivatkozni lehet a fenti 4. kérdés ii. alpontjában megadott információkra, amennyiben a bejelentett intézkedés(eke)t adójellegű díjból finanszírozzák.

|  |
| --- |
| *Negatív feltétel: a támogatás indokolatlanul nem érintheti a kereskedelmi feltételeket a közös érdekkel ellentétes mértékben* |

|  |
| --- |
| *A verseny és a kereskedelem torzulásának minimálisra csökkentése* |

|  |
| --- |
| Az állami támogatási beavatkozás szükségessége és megfelelősége |

*Az e szakaszban kért információk közlésével kapcsolatban lásd az iránymutatás 4.9.3.1. szakaszát (379. és 380. pontját).*

1. Az iránymutatás 379. pontja az energetikai infrastruktúrára vonatkozóan kimondja, hogy a piaci hiányosságokat általában szabályozott, kötelező felhasználói díjakból kezelik/finanszírozzák. Azonban az iránymutatás 380. pontjában említettek szerint nem mindig ez a helyzet. Kérjük, fejtse ki, hogy az intézkedés milyen mértékben kezeli azokat a piaci hiányosságokat, amelyeket kötelező felhasználói díjakkal nem lehet leküzdeni.

1. Az állami támogatás szükségességének és megfelelőségének bizonyítása érdekében kérjük, fejtse ki, hogy a különböző helyzetek közül melyik esetben kell értékelni a bejelentett projektet:
2. A bejelentett projekt a 347/2013/EU rendelet 2. cikkének 4. pontjában meghatározott közös érdekű projekt, amely teljes mértékben a belső energiapiacra vonatkozó jogszabályok hatálya alá tartozik. Ebben az esetben a Bizottság szerint feltételezhető, hogy piaci hiányosság áll fenn. A tagállamnak nem kell tovább indokolnia az állami támogatás szükségességét és megfelelőségét, vagy
3. a bejelentett projekt nem a fent meghatározott közös érdekű projekt, vagy közös érdekű projekt, de részben vagy egészen mentesül a belső energiapiaci jogszabályok alól, vagy
4. a projekt nem közös érdekű projekt, továbbá az Unió és egy harmadik ország közötti infrastruktúrára vonatkozik.

1. Amennyiben a bejelentett projekt a fenti **19. pont b) alpontjában** említett eset alá tartozik, az intézkedés szükségességének és megfelelőségének igazolása érdekében kérjük, fejtse ki, hogy:

* A piaci hiányosság milyen mértékben oka a szükséges infrastruktúra optimálist el nem érő biztosításának.
* Harmadik felek számára milyen mértékben hozzáférhető az infrastruktúra, és azon a díjszabályozás érvényesül-e.
* A projekt mennyiben járul hozzá az Unió energiaellátásának biztonságához vagy az Unió klímasemlegességi célkitűzéseihez.

1. Amennyiben a projekt a **19. pont c) alpontjában** említett eset alá tartozik, kérjük, fejtse ki, hogy i. az infrastruktúra Unió területén található része tekintetében a projektet az uniós jogszabályokkal, különösen a 2009/73/EK és az (EU) 2019/944 irányelvvel összhangban építették és üzemeltetik, és ii. az érintett harmadik országban vagy országokban található része tekintetében a projekteknek magas szintű szabályozási összehangolással kell rendelkezniük, és támogatniuk kell az Unió átfogó szakpolitikai célkitűzéseit, különösen:

* a jól működő belső energiapiac;
* az energiaellátás együttműködésen és szolidaritáson alapuló biztonsága;
* valamint a dekarbonizációs pályára állított energetikai rendszer Párizsi Megállapodással és az Unió éghajlat-politikai célkitűzéseivel összhangban történő biztosítása érdekében; és különösen el kell kerülni
* CO2-kibocsátás áthelyezését.

|  |
| --- |
| A támogatás arányossága |

*Az e szakaszban kért információk közlésével kapcsolatban lásd az iránymutatás 51–52. és 381. pontját.*

1. Az iránymutatás 51. pontja szerint a tipikus nettó többletköltségek a projekt élettartama alatt vagy adott esetben referenciaprojektenként a tényleges helyzet és a kontrafaktuális forgatókönyv nettó jelenértéke különbségeként becsülhető meg. Amennyiben a kontrafaktuális forgatókönyv szerint a projektet nem fogják megvalósítani (lásd az iránymutatás 52. pontját), a tényleges forgatókönyv szerinti negatív nettó jelenérték megegyezik a nettó többletköltségekkel.

Kérjük, hogy a következő információkat az e bejelentési formanyomtatványhoz csatolt mellékletben közölje (olyan Excel-fájl használatával, amelyben az összes képlet látható).

1. A finanszírozási hiány[[7]](#footnote-8) meghatározásához kérjük, a tényleges forgatókönyvre vonatkozóan nyújtson be számszerűsítést a következőkről:
   1. A projekt összes fő költsége és bevétele.
   2. A kedvezményezettek becsült súlyozott átlagos tőkeköltsége (WACC) a jövőbeni pénzforgalom diszkontálására.
   3. A tényleges forgatókönyv szerinti nettó jelenérték (NPV) a projekt élettartama alatt.

1. Kérjük, hogy e bejelentési formanyomtatvány mellékletében részletesen ismertesse a tényleges forgatókönyvben feltüntetett költségek és bevételek számszerűsítésének valamennyi szempontjához használt feltételezéseket, módszereket indokolást és alapul vett forrásokat (például adja meg a tényleges forgatókönyv kidolgozásához használt feltételezéseket).

1. Az iránymutatás 53. pontja értelmében egyedi támogatások és a különösen korlátozott számú kedvezményezettnek szóló támogatási programok esetében a tagállamnak a projekt részletes üzleti tervének szintjén kell bemutatnia az igazoló bizonyítékokat.

Támogatási programok esetében a tagállamnak egy vagy több referenciaprojekt alapján kell bemutatnia az igazoló bizonyítékokat.

1. Annak érdekében, hogy a Bizottság ellenőrizhesse, hogy a támogatás összege nem haladja meg a támogatott projekt kellő jövedelmezőségéhez minimálisan szükséges mértéket[[8]](#footnote-9), kérjük, adja meg a következő információkat:
   1. az ágazat- vagy vállalatspecifikus küszöbértéknek vagy elvárható megtérülési szintnek megfelelő belső megtérülési ráta (IRR); vagy
   2. más, hasonló típusú beruházási projektek esetében a kedvezményezett által elvárt normál megtérülési ráták és a teljes tőkeköltsége; vagy
   3. az érintett ágazatban általában tapasztalt megtérülések; vagy
   4. bármely egyéb olyan információ, amely igazolja, hogy a támogatási összeg nem haladja meg a támogatott projekt kellő jövedelmezőségéhez minimálisan szükséges mértéket.

1. Az iránymutatás 381. pontja értelmében, ha a támogatás megközelíti a maximálisan megengedett mértéket, és fennáll az előre nem látható nyereség kockázata, szükség lehet nyomon követési és visszakövetelési mechanizmusra, ugyanakkor ösztönzőket kell fenntartani a kedvezményezettek számára, hogy minimalizálják költségeiket és idővel hatékonyabban fejlesszék vállalkozásukat. Kérjük, fejtse ki, hogy létezik-e nyomon követési és visszakövetelési mechanizmus. Ha nincs, kérjük, ismertesse ennek okait.

|  |
| --- |
| Támogatáshalmozódás |

*Az e szakaszban kért információk közlésével kapcsolatban lásd az iránymutatás 56–57. pontját.*

1. Amennyiben az általános adatlap (I. rész) 7.4. szakaszában még nem ismertette, továbbá az iránymutatás 56. pontjának való megfelelés ellenőrzése céljából, kérjük, ismertesse, hogy a bejelentett intézkedés(ek) szerinti támogatás egyidejűleg több támogatási program keretében is odaítélhető-e, vagy ad hoc, illetve csekély összegű támogatással halmozható-e ugyanazon elszámolható költségek vonatkozásában. Ebben az esetben kérjük, részletesen ismertesse e támogatási programokat, ad hoc, illetve csekély összegű támogatást, és a támogatás halmozódásának módját. Felhívjuk a figyelmet arra, hogy hivatkozhat a fent ismertetett számszerűsítésre.

1. Ha a támogatást egyidejűleg több támogatási program keretében ítélik oda, vagy ad hoc, illetve csekély összegű támogatással halmozzák ugyanazon elszámolható költségek vonatkozásában, kérjük, indokolja, hogy a bejelentett intézkedés(ek) keretében a projekthez vagy a tevékenységhez nyújtott támogatás teljes összege miért nem eredményez túlkompenzációt vagy miért nem lépi túl az iránymutatás 51. és 381. pontjában megengedett maximális támogatási összeget. Kérjük, határozza meg az iránymutatás 56. pontjában meghatározott feltételeknek való megfelelés biztosítására alkalmazott módszert mindegyik olyan intézkedésre vonatkozóan, amelynél a bejelentett támogatási intézkedés(ek) keretében nyújtott támogatás halmozható.

1. Ha a bejelentett intézkedés(ek) keretében nyújtott támogatást központilag kezelt uniós finanszírozással kombinálják az iránymutatás 57. pontja értelmében[[9]](#footnote-10), kérjük, indokolja, miért nem eredményez az ugyanazon elszámolható költségek vonatkozásában nyújtott állami finanszírozás teljes összege túlkompenzációt.

|  |
| --- |
| Átláthatóság |

*Az e szakaszban kért információk közlésével kapcsolatban lásd az iránymutatás 3.2.1.4. szakaszát (58–62. pontját).*

1. Kérjük, erősítse meg, hogy a tagállam teljesíti az iránymutatás 58–61. pontjában meghatározott átláthatósági követelményeket.

1. Kérjük, adja meg az internetes hivatkozást, ahol közzéteszik a jóváhagyott támogatási program vagy az egyedi támogatás nyújtásáról szóló határozat és a végrehajtására vonatkozó rendelkezések teljes szövegét és az eseti jelleggel nyújtott vagy az iránymutatás alapján jóváhagyott és 100 000 EUR-t meghaladó támogatási program keretében nyújtott egyedi támogatásokról szóló tájékoztatást.

|  |
| --- |
| *A támogatás versenyre és a kereskedelemre gyakorolt indokolatlan negatív hatásainak elkerülése, valamint kiegyenlítés* |

*Az e szakaszban kért információk közlésével kapcsolatban lásd az iránymutatás 4.9.4. szakaszát (az iránymutatás 382. pontját és az azt követő pontjait).*

1. Ha a bejelentett projekt részben vagy egészen mentesül a belső energiapiaci jogszabályok alól, kérjük, fejtse ki a következőket:

* A támogatott infrastruktúra milyen mértékben hozzáférhető harmadik felek számára.
* A fogyasztók milyen mértékben férhetnek hozzá az alternatív infrastruktúrához, ha van ilyen.
* A projekt milyen mértékben eredményezheti a magánberuházások kiszorítását.
* A kedvezményezett(ek) versenyhelyzete, mind az infrastruktúra üzemeltetése, mind az infrastruktúrával szállított áru érintett termékpiacai tekintetében.

1. Ha a bejelentett projekt földgázinfrastruktúra, kérjük, adjon információt arról, hogy a bejelentett projekt hogyan fogja teljesíteni az alábbi feltételeket:

* Az infrastruktúra készen áll a hidrogén használatára, és a megújuló gázok felhasználásának növekedéséhez vezet; vagy annak oka, hogy miért nem lehet a projektet úgy megtervezni, hogy az készen álljon a hidrogén használatára, és a projekt miért nem hoz létre a földgáz használatától való függést.
* A beruházás hozzájárul a 2030-as uniós éghajlat-politikai célok, illetve a 2050-es klímasemlegességi cél eléréséhez.

1. Ha a bejelentett projekt közös érdeket szolgáló projekt vagy a belső piaci jogszabályok hatálya alá nem tartozó közös érdekű projekt, kérjük, fejtse ki, hogy a projekt milyen hatással lesz a kapcsolódó szolgáltatási piacokra és más szolgáltatási piacokra.

|  |
| --- |
| 1. ***Értékelés*** |

*Az e szakaszban kért információk közlésével kapcsolatban lásd az iránymutatás 76. pontjának a) alpontját és 5. fejezetét (455–463. pontját).*

1. Ha a bejelentett intézkedés(ek) meghaladják az iránymutatás 456. pontjában szereplő költségvetésre/kiadásokra vonatkozó küszöbértéket, kérjük, fejtse ki, hogy álláspontjuk szerint miért alkalmazandó az iránymutatás 457. pontjában meghatározott kivétel, vagy mellékletben csatolja ehhez a bejelentési formanyomtatványhoz az iránymutatás 458. pontjában előírt tartalmú értékelési terv tervezetét[[10]](#footnote-11).

……………………………………………………………………………………………

1. Értékelési terv tervezetének benyújtása esetén kérjük:
2. Az alábbiakban foglalja össze az értékelési terv mellékletben csatolt tervezetét.

………………………………………………………………………………….

1. Erősítse meg, hogy az iránymutatás 460. pontját betartják.

………………………………………………………………………………….

1. Adja meg az értékelési terv közzétételének időpontját és az internetes hivatkozást, ahol nyilvánosan hozzáférhető lesz.

………………………………………………………………………………….

1. Az iránymutatás 459. pontja b) alpontjának való megfelelés ellenőrzése céljából, amennyiben a támogatási program jelenleg nem képezi utólagos értékelés tárgyát, és időtartama meghaladja a három évet, kérjük, erősítse meg, hogy értékelési terv tervezetét jelentik be 30 munkanapon belül az olyan jelentős módosítást követően, amely a program költségvetését bármely évben 150 millió EUR vagy a program teljes időtartama alatt 750 millió EUR fölé növeli.

1. Az iránymutatás 459. pontja c) alpontjának való megfelelés ellenőrzése céljából, amennyiben a támogatási program jelenleg nem képezi utólagos értékelés tárgyát, kérjük, az alábbiakban vállaljon kötelezettséget arra, hogy a tagállam értékelési terv tervezetét jelenti be 30 munkanapon belül azt követően, hogy az előző évre vonatkozóan 150 millió EUR-t meghaladó kiadások kerülnek be a hivatalos elszámolásba.

1. Az iránymutatás 461. pontjának való megfelelés ellenőrzése céljából:
2. Kérjük, tisztázza, hogy már kiválasztották-e vagy a későbbiekben fogják kiválasztani a független szakértőt.

…………………………………………………………………………………..

1. Kérjük, adjon információt a szakértő kiválasztására szolgáló eljárásról.

………………………………………………………………………………….

1. Kérjük, indokolja a szakértő engedélyező hatóságtól való függetlenségét.

…………………………………………………………………………………..

1. Az iránymutatás 461. pontjának való megfelelés ellenőrzése céljából:
2. Kérjük, adja meg az időközi és a végső értékelési jelentés benyújtására vonatkozóan javasolt határidőket. Felhívjuk a figyelmet arra, hogy az iránymutatás 463. pontjával összhangban a végső értékelési jelentést kellő időben – de legkésőbb a program lejárta előtt kilenc hónappal – be kell nyújtani a Bizottság számára ahhoz, hogy a Bizottság megvizsgálhassa a támogatási program meghosszabbításának lehetőségét. Megjegyzendő továbbá, hogy ez a határidő lerövidülhet azon programok esetében, amelyeknél a végrehajtás utolsó két évében válik szükségessé az értékelési követelmény alkalmazása.

1. Kérjük, erősítse meg, hogy az időközi és a végső értékelési jelentést közzéteszik. Kérjük, adja meg e jelentések közzétételének időpontját és az internetes hivatkozást, ahol nyilvánosan hozzáférhetők lesznek.

|  |
| --- |
| 1. ***Jelentéstétel és nyomon követés*** |

*Az e szakaszban kért információk közlésével kapcsolatban lásd az iránymutatás 6. szakaszát (464–465. pontját).*

1. Kérjük, erősítse meg, hogy a tagállam teljesíti az iránymutatás 6. szakaszának 464. és 465. pontjában foglalt jelentéstételi és nyomonkövetési követelményeket.

1. HL C 80., 2022.2.18., 1. o. [↑](#footnote-ref-2)
2. Felhívjuk a figyelmet arra, hogy támogatási program esetében az időtartam annak az időszaknak felel meg, amelyben támogatási kérelmet lehet benyújtani, illetve támogatásról lehet dönteni (tehát ideértve a nemzeti hatóságok számára a támogatási kérelmek jóváhagyásához szükséges időt is). Az e kérdésben említett időtartam nincs összefüggésben a támogatási program keretében kötött szerződések időtartamával, amely meghaladhatja az intézkedés időtartamát. [↑](#footnote-ref-3)
3. Felhívjuk a figyelmet arra, hogy a tényleges vagy a becsült költségvetés megváltoztatása a támogatás módosításának minősülhet, amely esetben új bejelentésre lesz szükség. [↑](#footnote-ref-4)
4. Lásd: a Bíróság 2013. június 13-i ítélete, HGA és társai kontra Bizottság, C-630/11 P–C-633/11 P, ECLI:EU:C:2013:387, 104. pont. [↑](#footnote-ref-5)
5. Az iránymutatás 19. pontjának 63. alpontja szerint „referenciaprojekt”: valamely támogatási programra jogosult kedvezményezettek kategóriájában az átlagos projektet reprezentáló mintaprojekt. [↑](#footnote-ref-6)
6. Az iránymutatás 19. pontjának 89. alpontja szerint az „uniós szabvány”:

   *olyan kötelező uniós szabvány, amely meghatározza az egyes vállalkozások által környezeti szempontból elérendő szinteket, kivéve az uniós szinten meghatározott olyan normákat vagy célokat, amelyek a tagállamokra kötelezőek, de az egyes vállalkozásokra nem;*

   *a 2010/75/EU irányelvben meghatározott elérhető legjobb technikák (BAT) használatának, valamint annak biztosítása kötelezettsége, hogy a kibocsátási szintek ne haladják meg a BAT alkalmazása során elérhető szinteket; amennyiben az elérhető legjobb technikához kapcsolódó kibocsátási szintet a 2010/75/EU irányelv vagy más vonatkozó irányelvek alapján elfogadott végrehajtási jogi aktus tartalmazza, ezen iránymutatás alkalmazásában az adott szintet kell használni; amennyiben az említett szinteket tartományban állapítják meg, az a korlát alkalmazandó, amelynél az adott vállalkozásnál az elérhető legjobb technikákat először elérték.* [↑](#footnote-ref-7)
7. Az iránymutatás 51. pontja szerint „*a tipikus nettó többletköltség a referenciaprojekt élettartama alatt a tényleges helyzet és a kontrafaktuális forgatókönyv nettó jelenértéke különbségeként becsülhető meg.*” [↑](#footnote-ref-8)
8. Az iránymutatás 46. lábjegyzete szerint „*valamennyi várható releváns költséget és hasznot számításba kell venni a projekt teljes élettartama alatt.*” [↑](#footnote-ref-9)
9. A központilag kezelt uniós finanszírozás az európai uniós intézmények, ügynökségek, közös vállalkozások és egyéb szervek által központilag kezelt uniós finanszírozás, amely sem közvetlenül, sem közvetve nem tartozik a tagállam ellenőrzése alá. [↑](#footnote-ref-10)
10. Az értékelési terv bejelentésére szolgáló kiegészítő adatlap (III.8. rész) sablonja a következő internetcímen érhető el: [https://competition-policy.ec.europa.eu/state-aid/legislation/forms-notifications-and-reporting\_en#evaluation-plan](#evaluation-plan) [↑](#footnote-ref-11)